CELEX: 62009CJ0303
Language: lt
Date: 2011-07-14
Title: 2011 m. liepos 14 d. Teisingumo Teismo (penktoji kolegija) sprendimas. # Europos Komisija prieš Italijos Respubliką. # Valstybės įsipareigojimų neįvykdymas - Valstybės pagalba - Pagalba įmonėms, investuojančioms į komunas, nukentėjusiais per 2002 m. gamtines nelaimes - Susigrąžinimas. # Byla C-303/09.

2011 m. liepos 14 d. Teisingumo Teismo (penktoji kolegija) sprendimas Komisija prieš Italiją
      (Byla C‑303/09)
      „Valstybės įsipareigojimų neįvykdymas – Valstybės pagalba – Pagalba įmonėms, investavusioms į komunas, nukentėjusias per 2002 m. gamtines nelaimes – Susigrąžinimas“
      1.                     Valstybių teikiama pagalba – Komisijos sprendimas, kuriuo pagalba pripažįstama nesuderinama su bendrąja rinka ir nurodoma
            ją susigrąžinti – Valstybių narių pareigos – Pareiga susigrąžinti – Apimtis (EB 88 straipsnio 2 dalis ir EB 249 straipsnis;
            Tarybos reglamento Nr. 659/1999 13 konstatuojamoji dalis ir 14 straipsnio 3 dalis; Komisijos sprendimo 2005/315 5 straipsnio
            3 dalis) (žr. 29–31, 41 punktus)
      2.                     Ieškinys dėl įsipareigojimų neįvykdymo – Komisijos sprendimo dėl valstybės pagalbos nesilaikymas – Sprendimas, kuriuo reikalaujama
            susigrąžinti neteisėtą pagalbą – Gynybos priemonės – Absoliutus negalėjimas vykdyti – Vertinimo kriterijai – Įvykdymo sunkumai
            – Komisijos ir valstybės narės pareiga bendradarbiauti ieškant Sutartį atitinkančio sprendimo (EB 88 straipsnio 2 dalis ir
            EB 249 straipsnis) (žr. 33–38 punktus)
      3.                     Valstybių teikiama pagalba – Komisijos sprendimas, kuriuo pagalba pripažįstama nesuderinama su bendrąja rinka ir nurodoma
            ją susigrąžinti – Nacionaliniame teisme pareikštas ieškinys dėl nacionalinių vykdymo priemonių – Atskiras šio sprendimo teisėtumo
            užginčijimas – Šio teismo taikomos laikinosios sprendimo vykdymo sustabdymo priemonės –Leistinumas – Sąlygos (EB 88 straipsnio
            2 dalis; Komisijos sprendimas 2005/315) (žr. 45 ir 46 punktus)
      Dalykas
      
         
               Valstybės įsipareigojimų neįvykdymas – Priemonių, būtinų 2004 m. spalio 20 d. Komisijos sprendimo 2005/315/EB dėl pagalbos
                  schemos, kurią Italija taikė įmonėms, investavusioms į komunas, nukentėjusias per 2002 m. gamtines nelaimes (pranešta dokumentu
                  Nr. C(2004) 3893) (OL L 100, p. 46), 2, 5 ir 6 straipsniams įgyvendinti, nepriėmimas per nustatytą terminą.
               
            Rezoliucinė dalis
      1.      Per nustatytą terminą nesiėmusi visų priemonių, būtinų visoms pagalbos sumoms, suteiktoms pagal pagalbos schemą, kuri 2004 m.
         spalio 20 d. Komisijos sprendimu 2005/315/EB dėl pagalbos schemos, kurią Italija taikė įmonėms, investavusioms į komunas,
         nukentėjusias per 2002 m. gamtines nelaimes, pripažinta neteisėta ir nesuderinama su bendrąja rinka, susigrąžinti iš gavėjų,
         Italijos Respublika neįvykdė įsipareigojimų pagal šio sprendimo 5 straipsnį.
      
      2.      Priteisti iš Italijos Respublikos bylinėjimosi išlaidas.